"Ma läksin selle mõttega täna starti, et tahan staadioni rekordit uuendada ja statistika näitas, et on väga suur võimalus, et ma seda teen," ütles Kirt võistlusjärgses intervjuus ERR-ile. "85 meetriga tuleb hooaja lõpus täiesti rahul olla."

Keerulistes ilmastikuoludes peetud võistlusel kandus Kirdi odakaar veel 80.33, 82.80, 77.40, 84.26 ja 84.73 meetri kaugusele "Sügisilmad on natukene jahedamad ja tuul keerutab. Mugavam oleks visata muidugi taganttuulega, aga sellised olud on vajalikud selleks, et harjuda keeruliste oludega. Suurematel ja tähtsamatel võistlustel tulevad need kasuks," jätkas Kirt, kellele Tõrvas võistelda meeldib. "Seda näitas juba Berliini Euroopa meistrivõistlused, kui palju rahvast mulle siin Tõrva keskväljakul kaasa elas ja minu jaoks on prioriteet ka siinne lastevõisltus, kus osales 160 last tänavu. See tegi mulle suurt head meelt," tunnistas Kirt.